b'\n_START_ARTICLE_\nJuha-Pekka Tikka\n_START_PARAGRAPH_\nJuha-Pekka Tikka on Verkkouutisten ja Nykyp\xc3\xa4iv\xc3\xa4-lehden politiikan toimittaja. H\xc3\xa4n on toiminut aikaisemmin 1991\xe2\x80\x932009 Ilta-Sanomien toimittajana. H\xc3\xa4n oli 2009 Stanfordin yliopistossa innovaatiojournalismin ohjelman fellow\xe2\x80\x99na, ja osana ohjelmaa h\xc3\xa4n ty\xc3\xb6skenteli Xconomy-julkaisussa._NEWLINE_Tikka on kirjoittanut Suomen vuoden 2012 presidentinvaaleja k\xc3\xa4sittelev\xc3\xa4n kirjan 130 p\xc3\xa4iv\xc3\xa4\xc3\xa4._NEWLINE_Tikka julkaisi syyskuussa 2014 ja my\xc3\xb6hemmin syksyll\xc3\xa4 Verkkouutisissa niin sanotun Mitrohinin listan, jonka oli koonnut Cambridgessa KGB-loikkari Vasili Mitrohinin arkistosta l\xc3\xb6yt\xc3\xa4mist\xc3\xa4\xc3\xa4n suomalaisista KGB-kontakteista 1972\xe2\x80\x931984._NEWLINE_Jarmo Korhonen kirjoittaa Maan tapa -kirjassaan (Tammi, 2015) Suomen vaalirahakohusta, ett\xc3\xa4 Tikka kertoi Ilta-Sanomien artikkelissa jo 3.12.2007 Kehittyvien maakuntien Suomen perusasiat sek\xc3\xa4 vaalirahoituksen pimennossa olevat asiat, mutta muu media keksi asian uudelleen vasta toukokuussa 2008. Korhonen toteaa Tikan nostaneen my\xc3\xb6s ensimm\xc3\xa4isen\xc3\xa4 esiin presidentinvaalien 2006 vaalirahoitusta Ilta-Sanomissa 20.5.2008 aukeaman jutussa "Lahjoittajia j\xc3\xa4i ilmoittamatta".'